smcproject/ml-wiki-sentences huggingface dataset:
``ക്രിസ്‌തുവിന്റെ ക്രൂശീകരണ സ്‌മരണയായും മരണത്തിനും പിശാചിനുമെതിരായുള്ള വിജയമായും കുരിശ്‌ ക്രിസ്‌തുമതത്തിന്റെ പ്രധാന പ്രതീ കമായി (principle symbol) കടന്നുവന്നത്‌ എ ഡി 4-ാം നൂറ്റാണ്ടിലാണ്‌.
(Long man illustrated Encyclopedia of world History - 19th London P- 214)
കുരിശ്‌ ആദരവുള്ള വസ്‌തുവായി കരുതുന്നതും ശരീരത്തിലണിയുന്നതും വീടുകളിലും ആരാധനാലയങ്ങളിലും ചാർത്തുന്നതും ഒരുതരം വിഗ്രഹാരാധനയുടെ ഭാഗമാണെന്ന്‌ ക്രൈസ്‌തവ പക്ഷം തന്നെ അഭിപ്രായപ്പെടുന്നുണ്ട്‌.
വണക്കവും ആരാധനയുമെല്ലാം ഏകനായ സത്യദൈവത്തിന്‌ മാത്രമേ സമർപ്പിക്കാവൂ എന്ന വേദഗ്രന്ഥങ്ങളുടെ അഭിപ്രായത്തോട്‌ യോജിക്കുന്ന ബൈബിൾ, ഏകദൈവാരാധനയിൽ നിന്ന്‌ മനുഷ്യനെ വ്യതിചലിപ്പിക്കുന്ന വിഗ്രഹ-വസ്‌തു ആരാധനയിലേക്കു വഴിതെളിക്കുന്ന യാതൊരു സമീപനവുമായും പൊരുത്തപ്പെടുകയില്ല തന്നെ.
ഇതും കാണുക ഹൈ ക്രോസ് ചിത്രശാല പൊൻകുരിശും വെള്ളികുരിശും
കുരീപ്പുഴ
കൊല്ലം ജില്ലയിൽ കൊല്ലം നഗരത്തിനു പടിഞ്ഞാറ് അഷ്ടമുടിക്കായലിനോട് ചേർന്നു കിടക്കുന്ന ചെറുഗ്രാമമാണ് കുരീപ്പുഴ .
ഇപ്പോൾ ഇവിടുത്തെ കൗൺസിലർ ഗിരിജാ തുളസിയാണ്
ചുകന്ന അകിൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Aglaia_malabarica ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
Meliaceae കുടുംബത്തിലെ ഒരു സസ്യമാണ് ചുകന്ന അകിൽ (Aglaia malabarica).
കേരളത്തിൽ മാത്രം കണ്ടുവരുന്ന ഈ സസ്യം വംശനാശഭീഷണിയിലാണ് .
ചുകന്ന നെല്ലിക്കോഴി ഇംഗ്ലീഷ് വിലാസം https://ml.wikipedia.org/wiki/Ruddy-breasted_Crake
Ruddy breasted crake from koottanad Palakkad Kerala India
കുളക്കോഴികളുടെ അടുത്ത ബന്ധുക്കളാണ് ചുവന്ന നെല്ലിക്കോഴി ഇംഗ്ലീഷ് : Ruddy-breasted Crake ( ശാസ്ത്രീയനാമം : Porzana fusca ) .
ചുവന്ന കണ്ണുകളും കാലുകളുമുള്ള ഇവയ്ക്ക് പൊതുവെ ഇഷ്ടികയുടെ നിറമാണ്.
പുറവും മടക്കിയ ചിറകും പിൻകഴുത്തും വാലുമെല്ലാം ഇരുണ്ട പച്ചകലർന്ന തവിട്ടുനിറമാണ്.
മുഖവും നെഞ്ചും ചുവപ്പുകലർന്ന തവിട്ടുനിറം.
അടിവയറ്റിലും വാലിനടിയിലും കറുപ്പും വെളുപ്പും വളയങ്ങൾ കാണാം.
വയലുകളിലും ചെളിപ്രദേശങ്ങളിലും പൊന്തകളിലുമാണ് ജീവിയ്ക്കുന്നത്.
ഇവയുടെ വാല് പെട്ടെന്ന് പൊക്കിയും താഴ്ത്തിയും ചലിപ്പിക്കുന്നത് കാണാം.
വെള്ളത്തിലേയും ചെളിയിലേയും ചെറു പ്രാണികളും ജലസസ്യങ്ങളുമാണ് ആഹാരം.
ഇതുകൂടി കാണുക തവിടൻ_നെല്ലിക്കോഴി അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help )
ചുകന്നമ്മ ഇംഗ്ലീഷ് വിലാസം https://ml.wikipedia.org/wiki/Chukannamma ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൂവേരിയിൽ കെട്ടിയാടിച്ച ചുകന്നമ്മ
വണ്ണാൻ സമുദായക്കാർ കെട്ടിയാടുന്ന നായർ ഉപജാതി ആയിരുന്ന പള്ളിച്ചാൻ സമുദായക്കരുടെ കുല ദൈവമാണ് / തെയ്യമാണ് ചോന്നമ്മ ( ചുകന്നമ്മ ).
ചോന്നമ്മ എന്ന് പൊതുവേ വിളിക്കുന്നു.
കാഴ്ചയിൽ തമ്പുരാട്ടി തെയ്യവുമായി സാദൃശ്യം തോന്നുമെങ്കിലും മുടിക്ക് അത്രയും വലിപ്പമില്ല.
കൂവേരിയിൽ കെട്ടിയാടിച്ച ചുകന്നമ്മ ഐതിഹ്യം
ഈറാവള്ളി മതിലകം എന്ന ഇല്ലത്തിൽ സന്താനങ്ങൾ ഇല്ലായിരുന്നു.
ഒരിക്കൽ ഒരു കർമ്മി അരി , പൂവ് എന്നിവകൊണ്ട് മന്ത്രിച്ചുവെച്ച ഒരുതരം ദിവ്യൗഷധം സന്താനങ്ങൾ ഇല്ലാത്ത സ്ത്രീകൾക്ക് കൊടുക്കുവാൻ വേണ്ടി തയ്യാർചെയ്ത് വെച്ചത് കഴിച്ചത് ഒരു പെൺമാൻ ആയിരുന്നു.
ഈ പെൺമാൻ പ്രസവിക്കുകുകയും, മാൻ കുഞ്ഞിനു പകരം മനുഷ്യക്കുഞ്ഞിനെ കണ്ട്, അതിനെ അവിടെ ഉപേക്ഷിച്ച് പോകുകയും ചെയ്തു.
ആ സമയത്ത് നായാട്ടിനിറങ്ങിയ കാട്ടുജാതിക്കാർക്ക് ഈ പെൺകുഞ്ഞിനെ കിട്ടുകയും സന്താനങ്ങൾ ഇല്ലാത്ത ഈറാവള്ളി മതിലകത്തിൽ ഏൽപ്പിക്കുകയും ചെയ്തു.
കുഞ്ഞിനെ ലഭിച്ച ബ്രാഹ്മണ ദമ്പതിമാർ അതിനെ വാണാർ പൈതൽ എന്ന് പേര് വിളിച്ചു.
വളർന്നുവന്ന വാണാർ പൈതലിന്റെ സ്വഭാവം മറ്റ് ബ്രാഹ്മണ കുട്ടികളേക്കാൾ വിഭിന്നവും കുസൃതി നിറഞ്ഞതുമായിരുന്നു.
ഒരിക്കൽ മുറ്റത്ത് മണ്ണ് വാരിക്കളിച്ചുകൊണ്ടിരുന്ന പെൺ കുട്ടിയെ അച്ഛനും, അമ്മയും ശകാരിക്കുകയും, അടിക്കുകയും ചെയ്തു.
ഇതിൽ ദേഷ്യം വന്ന പെൺ കുട്ടി ഇല്ലം വിട്ട് നടന്നു.
വഴിയെ വന്ന ആശാരിമാരോട് വഴിചോദിച്ച പെൺകുട്ടിക്ക് അവരിൽ നിന്നും മറുപടിയൊന്നും ലഭിച്ചില്ല.
എന്നാൽ, കുറച്ച് ദൂരം നടന്നപ്പോൾ ആശാരിമാർക്ക് ആ പെൺകുട്ടി ദേവകന്യക ആണോ എന്ന് സംശയം തോന്നുകയും അവർ തിരിഞ്ഞുനടന്ന് അവളെ കണ്ടെത്തുന്നു.
ആശാരിമാരോട് തനിക്ക് ഒരു ആരൂഢം വേണമെന്ന് പറഞ്ഞപ്പോൾ അവർ അവൾക്ക് ആരൂഢം പണിഞ്ഞ് കൊടുത്തു.
പിന്നീട് പെൺകുട്ടി അതിനുള്ളിൽ തന്നെ ഇരിപ്പായി.
കുറച്ച് നാൾ കഴിഞ്ഞ് മെയ്തിരണ്ടിയ (ഋതുമതിയായ) പെൺകുട്ടി ആചാരങ്ങൾ മറന്ന് അതിനുള്ളിൽ തന്നെ ഇരിപ്പായി.
മകൾ ഋതുമതിയായതറിഞ്ഞ് സന്തോഷത്തോടെ അച്ഛനും അമ്മയും മകളെ കാണുവാൻ അരികൊണ്ട് തയ്യാർ ചെയ്ത പാൽപുങ്കവുമായി യാത്രയായി.
അച്ഛനും അമ്മയും വന്നതറിഞ്ഞിട്ടും അവരെ കാണാൻ കൂട്ടാക്കാതെ പെൺകുട്ടി ഉള്ളിൽ തന്നെ കഴിഞ്ഞുകൂടി.
മാതാപിതാക്കൾ കരഞ്ഞ് കേണപേക്ഷിച്ചിട്ടും പുറത്ത് വരാൻ കൂട്ടാക്കാതിരുന്ന വാണാർ പൈതലിനെ കാണാൻ പറ്റാതെ അവർ പാൽപുങ്കം അവിടെ വെച്ച് തിരിച്ച് ഇല്ലത്തേക്ക് യാത്രയായി.
അവർ പോയതിനുശേഷം മാതാപിതാക്കളോടുള്ള ദേഷ്യം കാരണം, ആ പാൽപുങ്കത്തിന്റെ പാത്രത്തിന് ഒറ്റച്ചവിട്ട് കൊടുത്തു.
അടിയുടെ ശക്തിയിൽ തെറിച്ചുപോയ പായസം കുട്ടനാട്ടിലെ കുറുവയലിൽ പതിച്ച് ചെന്നെല്ലായി അവിടെ വളർന്നു.
മാതാപിതാക്കളുടെ കണ്ണീരുവീണ ഇടത്ത് ഇനി ഞാൻ താമസിക്കില്ല എന്ന് പറഞ്ഞ് ഇറങ്ങിയോടിയ പെൺകുട്ടി ഒരു കരിമ്പനയുടെ മുകളിൽ കയറിക്കൂടി അവിടെ സ്ഥിരമായി താമസിക്കാൻ തുടങ്ങി.
പനയുടെ വില്ല് ഉണ്ടാക്കുന്നതിനായി പന തേടിയിറങ്ങിയ നമ്പ്യാർ സമുദായക്കാർ പെൺകുട്ടി താമസിക്കുന്ന പന മുറിക്കുവാൻ ഒരുങ്ങി.
"കൊത്തല്ലേ, മുറിക്കല്ലേ" എന്ന് പനയിൽ നിന്ന് ശബ്ദം വന്നെങ്കിലും വകവെക്കാതെ അവർ പന വില്ലിനുപാകത്തിൽ കൊത്തിമുറിച്ചുവെച്ചു.
എന്നാൽ പെൺകുട്ടിയുടെ ഭാരത്താൽ പനയുടെ കെട്ട് പൊങ്ങാതിരുന്നപ്പോൾ അവർ പനയോട് സംസാരിക്കുകയും, പെൺകുട്ടിക്ക് ക്ഷേത്രം, നിവേദ്യം, പൂജ എന്നിവ ചെയ്തുകൊടുക്കാമെന്ന ധാരണയാകുകയും, പെൺകുട്ടി അവരോടൊന്നിച്ച് പോകുകയും ചെയ്തു.
ഇവർ ക്ഷേത്രം പണിയുകയും, പെൺ‌കുട്ടിയെ ചുകന്നമ്മയായി പ്രതിഷ്ഠിക്കുകയും ചെയ്തു.
പൂജ ചെയ്യുവാനുള്ള കർമ്മിയേയും ഇവർ തന്നെ കണ്ടെത്തിക്കൊടുക്കുന്നു.
ചുക്കും ഗെക്കും ഇംഗ്ലീഷ് വിലാസം https://ml.wikipedia.org/wiki/Chuk_and_Gek
റഷ്യൻ കഥാകാരനായ അർക്കാദി ഗൈദർ രചിച്ച കുട്ടികൾക്കുള്ള ഒരു കഥയാണ് " ചുക്കും ഗെക്കും " (Chuk and Gek).1939 ൽ ആണ് ഈ കൃതി രചിയ്ക്കപ്പെട്ടത്.
സോവിയറ്റ് റഷ്യയിലെ മോസ്കോ നഗരത്തിലാണ് കുസൃതികളായ ചുക്, ഗെക് ഇവർ അമ്മയോടൊപ്പം താമസിയ്ക്കുന്നത്.
അവരുടെ അച്ഛനായ സെര്യോഗിൻ വളരെദൂരെ സൈബീരിയയിലുള്ള തൈഗയിൽ ഗവേഷണസംബന്ധമായ ജോലിയിലേർപ്പെട്ടിരിയ്ക്കുന്നയാളാണ്.
പുതുവത്സരം അടുക്കാറായപ്പോൾ സെര്യോഗിൻ തന്റെ ഭാര്യയെയും കുട്ടികളെയും കാണാൻ അതിയായി ആഗ്രഹിച്ച്  അവരെ തന്റെ ജോലിസ്ഥലത്തേയ്ക്ക് ക്ഷണിച്ചുകൊണ്ട് അവർക്ക് ഒരു കമ്പിസന്ദേശം തയ്യാറാക്കി അയയ്ക്കുന്നു.
ഈ സന്ദേശം ലഭിച്ച സെര്യോഗിൻ കുടുംബം ആഹ്ലാദത്തോടെ യാത്രയ്ക്കു തയ്യാറെടുക്കുന്നു.
എന്നാൽ സെര്യോഗിൻ തന്റെ അസൗകര്യം കാണിച്ച്  വീണ്ടും ഒരു കമ്പി കുടുംബത്തിനു അയയ്ക്കുന്നു.
ഈ കമ്പി  ചുക്കും, ഗെക്കും തമ്മിലുണ്ടായ ശണ്ഠയ്ക്കിടയിൽ കളഞ്ഞുപോകുന്നു.
എന്നാൽ ഈ വിവരം അവർ അമ്മയോട് പറയുന്നില്ല.
കളഞ്ഞുപോയ കമ്പിസന്ദേശത്തിലെ ഉള്ളടക്കത്തെക്കുറിച്ച് അറിയാതെ യാത്രപുറപ്പെട്ട അമ്മയും  കുട്ടികളും രണ്ടു ദിവസത്തെ ദീർഘമായ തീവണ്ടിയാത്രയും മഞ്ഞിലൂടെയുള്ള ദുഷ്കരമായ സവാരിയ്ക്കും ശേഷം ഭർത്താവിന്റെ ജോലിസ്ഥലത്തെ ക്യാമ്പിൽ എത്തുന്നു.
എന്നാൽ  ചുക്കിന്റെയും ഗെക്കിന്റേയും അച്ഛനായ സെര്യോഗിനും അദ്ദേഹത്തിന്റെ സഹപ്രവർത്തകരും ജോലിസംബന്ധമായി പത്തു ദിവസത്തേയ്ക്ക് മറ്റൊരു സ്ഥലത്തേയ്ക്കു പോയ വിവരം ഒരു ഗാർഡ് അവരോട് വെളിപ്പെടുത്തുന്നു.
പത്തുദിവസം തള്ളിനീക്കുന്നതിനു മതിയായ ഭക്ഷണമോ മറ്റു സൗകര്യങ്ങളോ ആ സ്ഥലത്തു തത്കാലം ലഭ്യവുമല്ല,മാത്രമല്ല അവിടെ വന്യജീവികളുടെ ശല്യവുമുണ്ട്.
ആ ദിവസങ്ങളിൽ സെര്യോഗിന്റെ ഭാര്യയും, കുട്ടികളായ ചുക്കും ഗെക്കും അവിടെ ദിനരാത്രങ്ങൾ കഴിച്ചുകൂട്ടുന്നതിനെക്കുറിച്ചാണ്  ഈ പുസ്തകത്തിൽ ഗൈദർ വിവരിയ്ക്കുന്നത്.
ഇവാൻ ലുകിൻസ്കി സംവിധാനം ചെയ്ത ഈ കൃതിയെ ആധാരമാക്കിയുള്ള ചലച്ചിത്രരൂപം 1953 ൽ പുറത്തുവന്നു.
ഇതിന്റെ  മലയാളഭാഷാന്തരം ലഭ്യമാണ്.
അവലംബം പുറംകണ്ണികൾ Those old books of Soviet Union (സോവിയറ്റ് യൂണിയനിലെ ആ പഴയ പുസ്തകങ്ങൾ) ഇന്റർനെറ്റ് മൂവി ഡാറ്റാബേസിൽ നിന്ന് Arkady Gaidar Gaidar, A.P. - SovLit.com - Encyclopedia of Soviet Authors at www.sovlit.com
ചതുരംഗം ഇംഗ്ലീഷ് വിലാസം https://ml.wikipedia.org/wiki/Chathurangam a b c d e f g h 8 8 7 7 6 6 5 5 4 4 3 3 2 2 1 1 a b c d e f g h ചതുരംഗത്തിന്റെ ആരംഭനില.
പുരാതനമായ ഒരു ഭാരതീയ കളിയും ചെസ്സ് , ഷോഗി , മാക്രുക് , ഷിയാങ്ചി , ജാങ്ജി എന്നീ കളികളുടെ പൂർവ്വികനുമാണ് ചതുരംഗം ( സംസ്കൃതം : चतुरङ्ग ; caturaṅga ).
ആറാം നൂറ്റാണ്ടിൽ , ഭാരതത്തിലെ ഗുപ്ത സാമ്രാജ്യത്തിലാണ് ചതുരംഗം രൂപംകൊണ്ടതു്.
ഏഴാം നൂറ്റാണ്ടിൽ സസാനിനിയൻ സാമ്രാജ്യത്തിൽ " ഷത്രഞ്ജ് " എന്ന പേരിൽ ഈ കളി പ്രീതിനേടി.
ഈ ഷത്രഞ്ജാണു് പിൽകാലത്തു് യൂറോപ്പിൽ ചെസ്സായതു്.
ചതുരംഗത്തിന്റെ എല്ലാ നിയമങ്ങളെക്കുറിച്ച് ചരിത്രകാരന്മാർക്കുള്ള അറിവ് പരിമിതമാണ്.
എന്നാൽ ഷത്രഞ്ജിന്റെ നിയമങ്ങൾ തന്നെയായിരുന്നു ചതുരംഗത്തിന്റേതെന്നൂഹിക്കുന്നു.
പ്രത്യേകിച്ചും ആനയുടെ മുൻഗാമിയായ ഗജത്തിന്റെ നീക്കങ്ങളെക്കുറിച്ച് സംശയങ്ങളുണ്ട്.
ചരിത്രം കൃഷ്ണനും രാധയും 8x8 രീതിയിലുള്ള അഷ്ടപദയിൽ ചതുരംഗം കളിക്കുന്നു.
"ചതുരംഗം" എന്ന സംസ്കൃത പദം ബഹുവ്രീഹി സമാസമാണു് .
ഇതിന്റെ ഭാഗങ്ങൾ നാലു് എന്നർത്ഥം വരുന്ന "ചതുർ" എന്നവാക്കും " ഭാഗം " എന്നർത്ഥം വരുന്ന അംഗം എന്നവാക്കുമാണു്.
ഈ വാക്ക് ഇതിഹാസങ്ങളിൽ " സേന " എന്ന അർത്ഥത്തെയും സൂചിപ്പിക്കുന്നു.
ഈ പേരു് മഹാഭാരതത്തിൽ പറയപ്പെടുന്ന ഒരു സേനാനിരയിൽ നിന്നാണു് ഉദ്ഭവിക്കുന്നതു്; ഈ നിരയിൽ നാലുഭാഗങ്ങൾ ഗജം , രഥം , അശ്വം , കാലാൾ എന്നിവയാണു്.
അക്ഷൗഹിണി എന്ന പ്രാചീനമായ യുദ്ധവിന്യാസത്തെ അനുസ്മരിക്കുന്ന തരത്തിലാണ് ചതുരംഗത്തിന്റെ സജ്ജീക്കരണം.
a b c d e f g h 8 8 7 7 6 6 5 5 4 4 3 3 2 2 1 1 a b c d e f g h ചതുരംഗം കളിക്കാനുപയോഗിക്കുന്ന, ചെക്കർ രീതിയിലല്ലാത്ത 8x8 രീതിയിലുള്ള, ചില അടയാളങ്ങളോടു കൂടിയ ബോർഡാണ് അഷ്ടപദ .
അഷ്ടപദ എന്ന് വിളിക്കുന്ന, 8x8 രീതിയിലുള്ള ചെക്കർ രീതിയിലല്ലാത്ത ബോർഡിലാണ് ചതുരംഗം കളിക്കുന്നത്.
കളത്തിൽ ചില പ്രത്യേക അടയാളങ്ങൾ ഉണ്ടെങ്കിലും ഇതിന്റെ  ഉദ്ദേശ്യം ഇന്ന് വ്യക്തമല്ല.
ഈ അടയാളങ്ങൾക്ക് ചതുരംഗവുമായി ബന്ധമില്ലെങ്കിലും സാമ്പ്രദായികമായി മാത്രം വരച്ചു പോരുന്നു.
ചെസ്സ് ചരിത്രകാരനായ ഹരോൾഡ് മുറെയുടെ നിഗമനപ്രകാരം അഷ്ടപട ചില പ്രത്യേകതരം ഡൈസ് കളികൾക്ക് ഉപയോഗിച്ചിരുന്നതായി അനുമാനിക്കാം.
ഉദാഹരണമായി ചൗക ബര ( ഇംഗ്ലീഷ് : Chowka bhara ; കേരളത്തിലെ കവടികളിയ്ക്ക് സദൃശ്യം) എന്ന കളിയിൽ സമാനമായ അടയാളങ്ങൾ ഉപയോഗത്തിലുള്ളതായി കാണുന്നു.
ആരംഭനില കാണിച്ചിരിക്കുന്നു.
വെളുപ്പ് ആദ്യം കളിക്കുന്നു.
ആധുനിക ചെസ്സിലേതു പോലെ, ഏതിരാളിയുടെ രാജാവിനെ ചെക്ക്മേറ്റ് ആക്കുക എന്നതു തന്നെയാണ് ചതുരംഗത്തിലെയും ലക്ഷ്യം.
കരുക്കളും അവയുടെ നീക്കങ്ങളും ചതുരംഗ കരുക്കൾ രാജൻ ( രാജാവ് ) മന്ത്രി അഥവാ സേനാപതി ( ഫെർസ് എന്ന കരുവിന്റെ പൂർവ്വികൻ; ചെസ്സിലെ മന്ത്രിയുടെ ആദ്യരൂപം) രഥം ( തേര് ) ഗജം (ആന; ഇപ്പോൾ ഫിൽ എന്ന് വിളിക്കുന്ന കരു; ചെസ്സിലെ ആനയുടെ ആദ്യരൂപം) അശ്വം ( കുതിര ) പടയാളി അഥവാ ഭടൻ  ( കാലാൾ ) രാജൻ (രാജാവ്) : ചെസ്സിലെ രാജാവിലെ പോലെ ഒരു കള്ളി ഏതു ദിശയിലേയ്ക്കും (കുത്തനെ, തീരശ്ചീനം, കോണോടുകോൺ) നീക്കാൻ സാധിക്കും.
പക്ഷേ, ചെസ്സിലേതിനു സമാനമായ കാസ്‌ലിങ്ങ് നീക്കം ചതുരംഗത്തിലില്ല.
മന്ത്രി (സേനാപതി) : ഒരു കള്ളി ഏതു ദിശയിലേയ്ക്കും കോണോടുകോണായി നീക്കാൻ സാധിക്കുന്നു.
ഷത്രഞ്ജിലെ ഫെർസ് കരുവിന് തുല്യമാണ് ഈ കരു.
രഥം (തേര്) : ചെസ്സിലെ തേരിനെ പോലെ നീങ്ങുന്നു.
ഗജം (ആന) : മൂന്നു തരത്തിലുള്ള വ്യത്യസ്ത നീക്കങ്ങൾ ചരിത്രപഠനങ്ങളിൽ പ്രതിപാദിച്ചു കാണുന്നു.
ഷത്രഞ്ജിലെ ആൽഫിൽ കരുവിനെ പോലെ, രണ്ടു കള്ളി കോണോടുകോണായി ആദ്യ കള്ളിയെ മറികടന്നു കൊണ്ട് നീങ്ങുന്നു.
(2,2) എന്ന രീതിയിൽ നീങ്ങാൻ കഴിയുന്ന ഇതൊരു കാല്പനിക ചെസ്സ് കരുവാണ് .
ഇതേ നീക്കം തന്നെ, നാലു പേർക്ക് കളിക്കാവുന്ന ചതുരംഗരൂപമായ ചതുരാജിയിലെ ബോട്ട് എന്ന കരുവിനുമുണ്ട്.
തടസ്സങ്ങൾക്കു മുകളിലൂടെയുള്ള ചാട്ടമൊഴിവാക്കിയുള്ള ഇതേ നീക്കം ഷിയാങ്ചിയിലെ ആനയ്ക്കുമുണ്ട്.
ഒരു കള്ളി മുന്നോട്ടോ ഒരു കള്ളി കോണോടുകോണായി ഏതു ദിശയിലേയ്ക്കുമുള്ള നീക്കം.
മാക്റൂകിലെ (തായ് ചെസ്സ്) ഖോൻ (പ്രഭു) എന്ന കരുവിനും സിറ്റുയിനിലെ (ബർമ്മീസ് ചെസ്സ്) സിൻ (ആന) എന്ന കരുവിനും ഷോഗിയിലെ സിൽവർ ജനറലിനും ഇതേ നീക്കം കാണാം.
എ.ഡി. 1030-ൽ ചരിത്രപണ്ഡിതനായ അൽ-ബറൂണി ഇൻഡ്യ എന്ന തന്റെ ഗ്രന്ഥത്തിൽ ഈ നീക്കത്തെക്കുറിച്ച് പ്രതിപാദിപ്പിക്കുന്നുണ്ട്.
രണ്ടു കള്ളി കുത്തനെയോ, തിരശ്ചീനമായോ ആദ്യ കള്ളിയെ മറികടന്നു കൊണ്ട് നീങ്ങുന്നു.
ചില ചെസ്സ് വകഭേദങ്ങളിൽ ഇത്തരം നീക്കത്തോടു കൂടിയ കരുക്കളെ കാണാം.
ചില പേർഷ്യൻ വകഭേദങ്ങളിൽ ഇത് ദബാബ എന്നാണ് അറിയപ്പെടുന്നത്.
ഈ നീക്കത്തെ കുറിച്ച് അറബിക് ചെസ്സ് മാസ്റ്ററായ അൽ-അഡ്ലി എ.ഡി. 840-ൽ അദ്ദേഹത്തിന്റെ ചെസ്സിനെക്കുറിച്ചുള്ള പഠനത്തിൽ (ഭാഗികമായി നഷ്ടപ്പെട്ടിരിക്കുന്നു) പ്രതിപാദിക്കുന്നുണ്ട്.
(അറബി വാക്കായ ദബാബ മുൻകാലങ്ങളിൽ അർത്ഥമാക്കിയിരുന്നത് കോട്ടകൾ തകർക്കുന്നതിനു വേണ്ടി ഉപയോഗിച്ചിരുന്ന കവചത്തോടു കൂടിയ ആയുധപുരകളെയായിരുന്നു. ഇന്നിത് യുദ്ധടാങ്ക് എന്ന് അറിയപ്പെടുന്നു.) എന്നാൽ, രഥത്തിന്റെ ആദ്യകാല നീക്കമായാണ് ജർമ്മൻ ചരിത്രക്കാരനായ ജോഹന്നെസ് കോറ്റ്സ് (1843–1918) ഇതിനെ വ്യാഖ്യാനിക്കുന്നത്.
അശ്വം (കുതിര) : ചെസ്സിലെ കുതിരയെ പോലെ നീങ്ങുന്നു.
പടയാളി അഥവാ ഭടൻ (കാലാൾ അഥവാ കുട്ടി) ; സൈനികൻ എന്നും അറിയപെടുന്നു: നീക്കവും വെട്ടിയെടുക്കലും ചെസ്സിലെ കാലാളിനെ പോലെ തന്നെയാണ്.
പക്ഷേ, ചെസ്സിലെ പോലെ ആദ്യ നീക്കത്തിലെ രണ്ടുകള്ളി നീക്കം ചതുരംഗത്തിലെ കാലാളിനില്ല.
ഇതും കൂടി കാണുക ചെസ്സിന്റെ ചരിത്രം ഷത്രഞ്ജ് അവലംബം പുറത്തേയ്ക്കുള്ള കണ്ണികൾ
ചതുരംഗം കളിക്കാൻ Chaturanga by Hans Bodlaender , The Chess Variant Pages Pathguy.com Archived 2014-09-05 at the Wayback Machine .
a simple Chaturanga program by Ed Friedlander
ചതുരവാലൻ കടുവ ഇംഗ്ലീഷ് വിലാസം https://ml.wikipedia.org/wiki/Burmagomphus_laidlawi
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് ചതുരവാലൻ കടുവ ( ശാസ്ത്രീയനാമം : Burmagomphus laidlawi ) .
ഉദരത്തിന്റെ അഗ്ര ഭാഗം ചതുരാകൃതിയിലാണ്.
ഉദരത്തിലെ വീതിക്കൂടുതലുള്ള  അവസാനഖണ്ഡങ്ങളും ഉരസ്സിലെ പൊട്ടുകളും വരകളും ചെറിയ ശരീരവും ഇവയെ മറ്റു കടുവാത്തുമ്പികളിൽ നിന്നും തിരിച്ചറിയുവാൻ സഹായിക്കുന്നു.
പശ്ചിമഘട്ടത്തിലെ കാടുകളിലും പാറകളുള്ള അരുവികളിലും പുഴയിലുമാണ് ചതുരവാലൻ കടുവ തുമ്പിയെ കൂടുതലായും കാണാൻ സാധിക്കുക.
കണ്ണുകൾ ഇരുണ്ട പച്ച നിറത്തിലാണ്.
തലയുടെ മുൻ ഭാഗത്തായി മഞ്ഞ നിറത്തിലുള്ള ചെറിയ ഒരു കലയുണ്ട്.
കഴുത്തിൽ മഞ്ഞ നിറത്തിലുള്ള വലിയ ഒരു പൊട്ടും ഒരു വരയുമുണ്ട്.
കറുത്ത നിറമുള്ള ഉരസ്സിൽ പച്ച കലർന്ന മഞ്ഞ നിറത്തിലുള്ള വലിയ വരകളുണ്ട്.
കറുത്ത ഉദരത്തിൽ മഞ്ഞ നിറത്തിലുള്ള ചെറിയ വളയങ്ങളുണ്ട്.
ഉദരത്തിന്റെ ഒൻപതാം ഖണ്ഡത്തിൽ മഞ്ഞ പട്ടയുണ്ട്.
സുതാര്യമായ ചിറകുകളുടെ തുടക്ക ഭാഗം തവിട്ട് കലർന്ന മഞ്ഞ നിറത്തിലാണ്.
കാഴ്ചയിൽ പെൺതുമ്പികൾ ആൺതുമ്പികളെ പോലെയാണ്.
പാറക്കെട്ടുകൾ നിറഞ്ഞ അരുവികളാണ് ഈ തുമ്പിയുടെ ഇഷ്ട വിഹാരകേന്ദ്രം.
ഇവ ചില സമയത്ത് ചിറകുകൾ വിറപ്പിച്ചുകൊണ്ട്.
നിലത്തിരിയ്ക്കുന്നത് കാണാം.
മറ്റു തുമ്പികളെ ആക്രമിച്ച് അധീനപ്രദേശം കാത്തു സൂക്ഷിക്കുന്ന സ്വഭാവമുണ്ട്.
വളരെയേറെ നേരം ഒരേ സ്ഥലത്ത് വിശ്രമിക്കാറുള്ള ഇവ അകലെ പറന്നുപോയാലും പൂർവ്വസ്ഥലത്ത് തിരിച്ചു വന്നിരിക്കും.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Burmagomphus laidlawi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Burmagomphus laidlawi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചതുരക്കള്ളി ഇംഗ്ലീഷ് വിലാസം https://ml.wikipedia.org/wiki/Euphorbia_Euphorbia_antiquorum
ചതുരക്കള്ളി
ശാസ്ത്രീയ നാമം : Euphorbia antiquorum എന്നാണ്.
സംസ്കൃതത്തിൽ സ്നുഹി, വജ്രകണ്ഠക എന്നീ പേരുകളിൽ അറിയുന്നു.
4-5 മീറ്ററോളം ഉയരത്തിൽ വളരുന്ന മാംസളമായ ശാഖകളോടുകൂടി വളരുന്ന കുറ്റിച്ചെടിയാണ്.
ഇന്ത്യയിൽ എല്ലായിടത്തും കാണുന്നു.
രസം: കടു
ഗുണം: ലഘു, തീക്ഷണം
വീര്യം:ഉഷ്ണം.
വേരു്, നീരു്
ചതുരന്ത്യം അർണോസ് പാതിരി
അർണ്ണോസ് പാതിരി രചിച്ച ഒരു കൃതിയാണ്‌ ചതുരന്ത്യം .
എഴുത്തച്ഛന്റെ മാതൃക സ്വീകരിച്ച് കിളിപ്പാട്ട് പോലെയാണിതിന്റെ രചന നിർവ്വഹിച്ചിരിക്കുന്നത്.
ക്രൈസ്തവ വിശ്വാസം അനുസരിച്ച മരണം , വിധി, മോക്ഷം , നരകം ഇവ നാലുമാണ് മനുഷ്യന്റെ അന്ത്യാനുഭവങ്ങൾ.
ഇതാണ് ചതുരന്ത്യത്തിലെ നാലു പർവ്വങ്ങൾ.
മഹാഭാരതത്റ്റിലെ പർവ്വ സംജ്ഞ ഇവിടെയും നൽകപെട്ടിരിക്കുന്നു.
ഭാഷ പ്രൌഢവും സംസ്കൃത പദ ബഹുലവുമാണ്.
സാധാരണക്കാരന് വായിക്കാൻ പ്രയാസമാണ്.
മഞ്ജരി വൃത്തത്തിലാണ് എഴുതപ്പെട്ടിരിക്കുന്നത്.
ക്രിസ്ത്യാനികൾക്ക് മഞ്ജരി വൃത്തം മറ്റൊറു രീതിയിൽ പാടിയൈരുന്നതുകോണ്ടോ പാതിരിക്ക് ആ വൃത്തം വേണ്ടത്ര വശമില്ലാത്തതു കൊണ്ടോ വൃത്ത ഭംഗം നിറയെ കടന്നു കൂടിയിട്ടുണ്ട്.
വിധി പർവ്വം കളകാഞ്ചി വൃത്തത്തിലാണ്.
മോക്ഷപർവ്വവും നരക പർവ്വവും കേക യിലാണ്.
ഉദാഹരണങ്ങൾ മരണപർവ്വം
ധാതിയിൽ വാഴുവാനല്പകാലത്തിന് വസ്ത്രസമം വപുസ്സെടുത്തേനോ തനുകാലത്തിനു ലോകസുഖങ്ങളെ ഞാൻ സുഖിച്ചീടുവാൻ ജീവിച്ചേനോ രുഗ്മമുക്താദികൾ സംഭരിച്ചീടുവാൻ സമയമല്പത്തിനു ക്ലേശിച്ചേനോ ഇപ്പ്രവശത്തിലൊക്കെവെടിയണം ഇപ്പോളെന്തുക്ഷണമടുത്തല്ലോ അവലംബം
നവകേരള ശില്പികൾ- അർണ്ണോസ് പാതിരി, പ്രസാധകർ: കേരള ഹിസ്റ്ററി അസോസിയേഷൻ; എറണാകുളം, കേരള; 1982.
ചതുരംഗം (1959-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chathurangam_(1959_film)
ജെ ആൻഡ് ജെ ആർട്ട് പ്രൊഡക്ഷനുവേണ്ടി ഡോ. ജി.റ്റി.
ജോഷ്വ വാഹിനി വിജയാ സ്റ്റുഡിയോയിൽ നിർമിച്ച മലയാളചലച്ചിത്രമാണ് ചതുരംഗം .
ഈ ചിത്രം 1959 ഒക്ടോബർ 10-ന് പ്രദർശനം തുടങ്ങി.
ഡോ. ജോഷ്വയും ജെ. ഡി. തോട്ടാനും ചേർന്നു തയ്യാറാക്കിയ കഥക്ക് മുതുകുളം രാഘവൻ പിള്ളയും പൊൻകുന്നം വർക്കിയും കൂടി സംഭാഷണം എഴുതി.
വയലാർ രാമവർമ്മ രചിച്ച ഗനങ്ങൾക്ക് പറവൂർ ജി. ദേവരാജൻ ഈണം നൽകി.
സത്യൻ അധിതിതാരമായി ഈ ചിത്രത്തിൽ പ്രത്യക്ഷപ്പെട്ടിട്ടുണ്ട്.
ശബ്ദലേഘനം എ. കൃഷ്ണനും നൃത്തസംവിധാനം കെ. തങ്കപ്പനും രംഗസംവിധാനം കെ.പി. ശങ്കരങ്കുട്ടിയും ചിത്രസംയോജനം എം.എസ്. മണിയും ഛായാഗ്രഹണം ഇ.
എൻ.സി. നായരും വേഷാലംകാരം പി.എൻ. കൃഷ്ണനും വസ്ത്രാലംകാരം ഡി. ഗണേഷനും നിർവഹിച്ചു.
ഈ ചിത്രത്തിന്റെ സംവിധാനം നിർവഹിച്ചത് ജെ.ഡി. തോട്ടാനാണ്.
അഭിനേതാക്കൾ സത്യൻ പ്രേം നസീർ ടി.എസ്. മുത്തയ്യ പി.എ. തോമസ് ജോസ് പ്രകാശ് പത്മിനി പ്രിയദർശിനി പിന്നണിഗായകർ ജി. ദേവരാജൻ കെ.എസ്. ജോർജ്ജ് എം.എൽ. വസന്തകുമാരി പട്ടം സദൻ ശാന്ത പി. നായർ ടി.എസ്. കുമരേശ് വസന്ത ഗോപാലകൃഷ്ണൻ അവലംബം
ചതുരംഗം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chathurangam_(film)
കെ. മധുവിന്റെ സംവിധാനത്തിൽ മോഹൻലാൽ , ലാലു അലക്സ് , നഗ്മ , നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ചതുരംഗം .
നിയാ പ്രൊഡക്ഷൻസിന്റെ ബാനറിൽ ഫിറോസ് നിർമ്മിച്ച ഈ ചിത്രം വിതരണം ചെയ്തത് നിയാ റിലീസ് ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ അത്തിപ്പാറക്കൽ ജിമ്മി ജേകബ് ജഗതി ശ്രീകുമാർ കൊച്ചൗസേപ്പ് ജഗദീഷ് മാർട്ടിൻ ചെത്തിമറ്റം ലാലു അലക്സ് തൊമ്മിച്ചൻ സായി കുമാർ കെ.സി. കോര നെടുമുടി വേണു മാത്യു വർഗ്ഗീസ് വിജയരാഘവൻ പി.പി. പൌലോസ് സാദിഖ് അഗസ്റ്റിൻ അപ്പു മണിയൻപിള്ള രാജു അലക്സ് കൊല്ലം തുളസി അഡ്വ്വക്കേറ്റ് രവി വള്ളത്തോൾ രാമചന്ദ്രൻ ബാബുരാജ് പോലീസ് ഓഫീസർ സുരേഷ് കൃഷ്ണ ജോസ് ജോസ് പല്ലിശ്ശേരി ദേവസ്യ ഭീമൻ രഘു ഹക്കീം നഗ്മ നയന പിള്ള നവ്യ നായർ ഷെറിൻ മാത്യു കെ.പി.എ.സി. ലളിത തെരുത ബിന്ദു പണിക്കർ ആനി വത്സല മേനോൻ സിസ്റ്റർ തെരേസ സംഗീതം
എസ്. രമേശൻ നായർ , ഗിരീഷ് പുത്തഞ്ചേരി , ഷിബു ചക്രവർത്തി എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് എം.ജി. ശ്രീകുമാർ ആണ്.
പശ്ചാത്തലസംഗീതം ചെയ്തിരിക്കുന്നത് ശ്യാം .
ഗാനങ്ങൾ വലുതായൊരു മരത്തിന്റെ മുകളിൽ – എം.ജി. ശ്രീകുമാർ , മോഹൻലാൽ വെള്ളിമണി – കോറസ് ചന്ദനക്കൂട്ടിനകത്തൊരു – കോറസ് മിഴിയിൽ – എം.ജി. ശ്രീകുമാർ , സുജാത മോഹൻ (ഗാനരചന– ഗിരീഷ് പുത്തഞ്ചേരി ) നന്മ നിറഞ്ഞവളേ – കെ.എസ്. ചിത്ര , കോറസ് (ഗാനരചന– ഗിരീഷ് പുത്തഞ്ചേരി ) നീലാമ്പലേ – എം.ജി. ശ്രീകുമാർ , സൗമ്യ (ഗാനരചന– ഷിബു ചക്രവർത്തി ) പൂക്കണ് പൂക്കണ് പൂവരശ് – കെ.ജെ. യേശുദാസ് (ഗാനരചന– ഷിബു ചക്രവർത്തി ) മിഴിയിൽ – സുജാത മോഹൻ (ഗാനരചന– ഗിരീഷ് പുത്തഞ്ചേരി ) അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം പി.സി. മോഹനൻ കല ശ്രീനി ചമയം വേലപ്പൻ വസ്ത്രാലങ്കാരം പളനി , മുരളി നൃത്തം കുമാർ ശാന്തി സംഘട്ടനം ത്യാഗരാജൻ പ്രോസസിങ്ങ് പ്രസാദ് കളർ ലാബ് എഫക്റ്റ്സ് മുരുകേഷ് നിർമ്മാണ നിയന്ത്രണം പീറ്റർ ഞാറയ്ക്കൽ നിർമ്മാണ നിർവ്വഹണം സൈമൺ പാറയ്ക്കൽ വാതിൽ‌പുറചിത്രീകരണം വിശാഖം ഔട്ട്ഡോർ യൂണിറ്റ് പുറത്തേക്കുള്ള കണ്ണികൾ ചതുംരംഗം ഇന്റർനെറ്റ് മൂവി ഡാറ്റാബേസിൽ ചതുരംഗം – മലയാളസംഗീതം.
ചതുരപ്പയർ ഇംഗ്ലീഷ് വിലാസം https://ml.wikipedia.org/wiki/Psophocarpus_tetragonolobus
പയർ വർഗ്ഗത്തിൽ പെട്ട ഒരു ചെടിയാണ് ചതുരപ്പയർ (Winged_bean).
( ശാസ്ത്രീയനാമം : Psophocarpus tetragonolobus ) .
പോഷക സമൃദ്ധമായ ഈ ചെടിയുടെ കൃഷി കേരളത്തിൽ അത്ര വിപുലമായില്ല.
വിത്ത് പാകി ആറുമാസത്തിനകം പൂക്കൾ വിരിഞ്ഞു തുടങ്ങും .
ചതുരാകൃതിയിലുള്ള പയറിന്റെ രൂപം മൂലമാണ് ഈ പേര് ലഭിച്ചത്.
ചതുരപ്പയറിന് 15 സെ മീ ശരാശരി വലിപ്പം ഉണ്ടാവും .
ചതുരപ്പയർ സമൂലം ഭക്ഷ്യയോഗ്യമാണ്.
വീട്ടുവളപ്പിൽ വളർത്താൻ പറ്റിയ ഈ ചെടി മാംസ്യത്തിന്റെ കലവറയാണ്.
കീടശല്യം പൊതുവേ കുറവായിട്ടാണ് കാണുന്നത്.
ഇറച്ചിപ്പയർ എന്നും ഇത് അറിയപ്പെടുന്നു.
ചതുരപ്പയർ വില്പനക്ക് വച്ചിരിക്കുന്ന ചതുരപ്പയറിന്റെ കിഴങ്ങ് അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.mathrubhumi.com/agriculture/story-388121.html Archived 2013-09-13 at the Wayback Machine .
വിക്കിസ്പീഷിസിൽ Psophocarpus tetragonolobus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Psophocarpus tetragonolobus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചതുരമുല്ല ഇംഗ്ലീഷ് വിലാസം https://ml.wikipedia.org/wiki/Myxopyrum_smilacifolium
ചതുരക്കൊടി , ചതുരവള്ളി എന്നെല്ലാം അറിയപ്പെടുന്ന ചതുരമുല്ല കേരളത്തിൽ എല്ലായിടത്തും കാണപ്പെടുന്ന ഒരു വള്ളിച്ചെടിയാണ്.
( ശാസ്ത്രീയനാമം : Myxopyrum smilacifolium ) .
ചതുരമുല്ലയുടേ വേരുകൊണ്ട്  എണ്ണ കാച്ചി ഉപയോഗിച്ചാൽ വാതത്തിനും സന്ധിവേദനക്കും വളരെ കുറവുകിട്ടും എന്നു പറയപ്പെടുന്നു.
ഈ എണ്ണ പുരട്ടി ചൂടുപിടിപ്പിക്കുകയാണ് വേണ്ടത്.
ഉളുക്ക്, ചതവ് ഇവക്ക് ഇതിന്റെ ഇലയും ചെറുകടലാടിസമൂലം, പച്ചമഞ്ഞൾ ഇല എന്നിവ സമം അരച്ച് കുഴമ്പാക്കി പുരട്ടിയാൽ നീരും വേദനയും മാറും.
തണ്ടുമുറിച്ചു നട്ടാണ് ചതുരമുല്ല കൃഷിചെയ്യുന്നത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Myxopyrum smilacifolium എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Myxopyrum smilacifolium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചതുരംഗ (നോവൽ) ഇംഗ്ലീഷ് വിലാസം https://ml.wikipedia.org/wiki/Chaturanga_(novel)
രബീന്ദ്രനാഥ് ടാഗോർ എഴുടിയ ബംഗാളിനോവലാണ് ചതുരംഗ (Chaturanga) .
1916ലാണ് ഈ നോവൽ പ്രസിദ്ധീകരിച്ചത്.
ഈ നോവലെ പ്രധാന കഥാപാത്രം സ്രീബിലസ് എന്നു പേരുള്ള ഒരു ചെറുപ്പക്കാരനാണ്.
ആഖ്യാനരൂപത്തിലാണ് നോവൽ അവതരിപ്പിച്ചിട്ടുള്ളത്.
സച്ചിസ്, ഡാമിനി, ജ്യാതാമൊഷായ് എന്നിവരാണ് മറ്റു പ്രധാന കഥാപാത്രങ്ങൾ.
ഈ നോവലിന് നാല് അധ്യായങ്ങളാണുള്ളത്.
ഒരോ അധ്യാങ്ങൾക്കും പ്രധാനകഥാപാത്രങ്ങളുടെ പേരുകളാണ് തലകെട്ടായി നൽകിയിരിക്കുന്നത്.
ചതുരംഗപ്പാറ ഇംഗ്ലീഷ് വിലാസം https://ml.wikipedia.org/wiki/Chathurangapara
ഇടുക്കി ജില്ലയിലെ ഉടുമ്പൻചോല താലൂക്കിൽ ഉടുമ്പൻചോല , സേനാപതി പഞ്ചായത്തുകളുടെ പരിധിയിൽപ്പെടുന്ന ഒരു വില്ലേജാണ് ചതുരംഗപ്പാറ .
2011 ലെ സെൻസസ് പ്രകാരം, ചതുരംഗപ്പാറയിലെ ആകെ ജനസംഖ്യ 4,177 ആയിരുന്നു, അതിൽ 2,124 പുരുഷന്മാരും 2,053 സ്ത്രീകളും ഉൾപ്പെടുന്നു.
ഗ്രാമത്തിന്റെ മൊത്തം ഭൂമിശാസ്ത്രപരമായ വിസ്തീർണ്ണം 29.92 ചതുരശ്ര കിലോമീറ്റർ2 (11.55 ചതുരശ്ര മൈൽ) ആണ്, അതിൽ 1,306 കുടുംബങ്ങൾ താമസിക്കുന്നു.
ചതുരംഗപ്പാറയിലെ ജനസംഖ്യയുടെ 7.5% 6 വയസ്സിൽ താഴെയുള്ളവരാണ്.
ചതുരംഗപ്പാറയുടെ ശരാശരി സാക്ഷരത സംസ്ഥാന ശരാശരിയായ 94 ശതമാനത്തേക്കാൾ  കുറവാണ് (81.5%) പുരുഷ സാക്ഷരത 86.6% ഉം സ്ത്രീ സാക്ഷരത 76.3% ഉം എന്നതാണ് സാക്ഷരത നിരക്ക്.
കേരള-തമിഴ്നാട് അതിർത്തിയിൽ  സ്ഥിതി ചെയ്യുന്ന പ്രകൃതിരമണീയമായ ഒരു ടൂറിസം കേന്ദ്രമാണ് ചതുരംഗപ്പാറ.
പച്ചപുതച്ച പുൽമേടുകളും കാറ്റാടിപ്പാടവും ചെങ്കുത്തായ കൊക്കയും കാറ്റും  മഞ്ഞുമൊക്കെയുള്ള ചതുരംഗപ്പാറ വ്യൂ പോയിന്റ് തമിഴ്‌നാടിന്റെ ഭാഗമാണ്.
ഇവിടുത്തെ  കാറ്റാടിപ്പാടത്തുനിന്നും ലഭിക്കുന്ന വൈദ്യുതി കേരള വൈദ്യുതിവകുപ്പിനാണ്  വിൽക്കുന്നത്.
ചതുരംഗപ്പാറ വ്യൂ പോയിന്റ് തമിഴ്‌നാടിന്റെ കൃഷിയിടങ്ങളുടെ മനോഹാരിതയും തേനി ജില്ലയിലെ ബോഡിനായ്ക്കന്നൂർ , കമ്പം , തേവാരം , ഉത്തമപാളയം , ചിന്നമന്നൂർ , വൈഗ എന്നീ സ്ഥലങ്ങളുടെ നേർക്കാഴ്ചയും പശ്ചിമഘട്ട മലനിരകളുടെയും പുൽമേടുകളുടെയും ഭംഗിയും സഞ്ചാരികൾക്ക് ലഭ്യമാക്കുന്നു.
ഇവിടുത്തെ ഉദയാസ്തമനക്കാഴ്ചകൾ ദർശിക്കുവാനായി ധാരാളം ടൂറിസ്റ്റുകളെത്താറുണ്ട്.
ഉടുമ്പൻചോല-ശാന്തൻപാറ പാതക്കുസമീപമാണ് ചതുരംഗപ്പാറ വ്യൂ പോയിന്റ് സ്ഥിചെയ്യുന്നത്.
ഉടുമ്പൻചോലയിൽനിന്നും 7 കിലോമീറ്ററും  നെടുംകണ്ടത്തുനിന്നും 27 കിലോമീറ്ററും സഞ്ചരിച്ചാൽ ഇവിടെ എത്തിച്ചേരാനാവും.
അവലംബം ↑ ↑ {{ cite web }} :  CS1 maint: others ( link ) ↑ https://villageinfo.in/kerala/idukki/udumbanchola/chathurangapara.html#:~:text=About%20Chathurangapara,80.23%25%20males%20and ↑
കോർതലൈയാർ ഇംഗ്ലീഷ് വിലാസം https://ml.wikipedia.org/wiki/Kosasthalaiyar_River
ആന്ധ്രാപ്രദേശിലെ നഗരിമലയിൽ ഉത്ഭവിച്ച് തമിഴ്നാട്ടിലൂടെ തെക്കു കിഴക്കോട്ടും പിന്നീട് കിഴക്കോട്ടും ഒഴുകിനീങ്ങുന്ന നദിയാണ് കോർതലൈയാർ .
എണ്ണൂർ എന്ന സ്ഥലത്തുവച്ച് ഈ നദി ബംഗാൾ ഉൾക്കടലിൽ പതിയ്ക്കുന്നു.
ചെന്നൈ നഗരം കുടിവെള്ളത്തിനു വേണ്ടി പ്രധാനമായും കോർതലൈയാറിനെയാണ് ആശ്രയിയ്ക്കുന്നത്.
വടക്കുകിഴക്കൻ കാലവർഷംആണ് ഈ നദിയെ കൂടുതൽ ജലഭരിതമാക്കുന്നത്.
ജലസംഭരണ മാർഗ്ഗങ്ങൾ
നഗരത്തിലെ ജലസംഭരണികൾക്കു ജലം നൽകാനായി താമരപക്കം എന്ന സ്ഥലത്ത് ഒരു വിയർ സ്ഥാപിയ്ക്കപ്പെട്ടിട്ടുണ്ട്.
70.8 ദശലക്ഷം ക്യു.മീറ്റർ സംഭരണശേഷിയുള്ള സത്യമൂർത്തിസാഗർ എന്ന ജലാശയവും ഈ നദിയിൽ ഉണ്ട്.
131 കി.
മീ നീളമുള്ള ഈ നദിയിലൂടെ  ശരാശരി 350 ദശലക്ഷം ക്യു.മീ.
ജലം പ്രതിവർഷം പ്രവഹിയ്ക്കുന്നു.
കോർണേലിസ് നിക്കോളാസ് മരിയ ഇംഗ്ലീഷ് വിലാസം https://ml.wikipedia.org/wiki/Cees_Renckens
ഒരു ഡച്ച് ഡോക്ടർ ഓഫ് മെഡിസിനും ഗൈനക്കോളജിസ്റ്റും കൂടാതെ വ്യാജചികിത്സയ്ക്കെതിരെയുള്ള അറിയപ്പെടുന്ന സന്ദേഹവാദിയുമാണ് കോർണേലിസ് നിക്കോളാസ് മരിയ "സീസ്" റെൻകെൻസ് (ജനനം: 29 മെയ് 1946) .
1988 മുതൽ 2011 വരെയുള്ള കാലത്ത്, വെറെനിഗിംഗ് ടെഗെൻ ഡി ക്വാക്‌സാൽവെറിജിന്റെ (VtdK: ഡച്ച് സൊസൈറ്റി എഗെയ്ൻസ്റ്റ് ക്വാക്കറി) പ്രസിഡന്റായിരുന്നു.
ഇത് 1881-ൽ സ്ഥാപിതമായതുമുതൽ എല്ലാ നോൺ-സയൻസ് അധിഷ്ഠിത വൈദ്യശാസ്ത്രത്തെയും അദ്ദേഹം സജീവമായി എതിർക്കുന്നു.
ബദൽ വൈദ്യശാസ്ത്രം, കപടശാസ്ത്രം, വഞ്ചന എന്നിവയെക്കുറിച്ച് റെങ്കൻസ് നിരവധി പുസ്തകങ്ങൾ രചിച്ചിട്ടുണ്ട്.
2002 ഡിസംബർ 12-ന് റെൻകെൻസിന് ഹെക്ടർ ട്രൂബ് പ്രൈസ് ലഭിച്ചു.
ആരോഗ്യ സംരക്ഷണത്തിന്റെ കാര്യത്തിൽ, പ്രത്യേകിച്ച് മിഡ്‌വൈഫറിയിലും ഗൈനക്കോളജിയിലും സമൂഹത്തിന് സുപ്രധാനമായ സേവനം ചെയ്യുന്ന വ്യക്തികൾക്ക് ഓരോ രണ്ടോ നാലോ വർഷത്തിലൊരിക്കൽ ഈ സമ്മാനം നൽകപ്പെടുന്നു.
2006 ഏപ്രിൽ 28-ന്, റെങ്കെൻസ് "കച്ചവടത്തിനെതിരായ വാക്കിലും എഴുത്തിലും അടങ്ങാത്ത പോരാട്ടത്തിന്" നൈറ്റ് ഇൻ ദി ഓർഡർ ഓഫ് ഓറഞ്ച്-നസ്സാവു എന്ന് വിളിക്കപ്പെട്ടു.
Bibliography Hedendaagse kwakzalverij (1992) Kwakzalvers op kaliloog (2000).
Amsterdam: Prometheus Genezen is het woord niet: Biografische schetsen van de twintig meest notoire genezers van de 20ste eeuw (2001) Dwaalwegen in de geneeskunde (2004) Manuscript naast een verlostang gevonden: Casuïstiek, commentaren en controversen (2011) Er bestaat niets beters (2016).
Uitgave Bijzondere Collecties UVA അവലംബം Cees Renckens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോർണ്ണിയൽ എപ്പിത്തീലിയം ഇംഗ്ലീഷ് വിലാസം https://ml.wikipedia.org/wiki/Corneal_epithelium
കോർണിയയുടെ ഏറ്റവും മുന്നിലുള്ള പാളിയായ കോർണിയൽ എപിത്തീലിയം എപ്പിത്തീലിയൽ ടിഷ്യു കൊണ്ട് നിർമ്മിച്ചതാണ്.
ഇത് കോർണിയയെ സംരക്ഷിക്കുന്നതിനോടൊപ്പം, കണ്ണീരിൽ നിന്ന് ദ്രാവകങ്ങളുടെ സ്വതന്ത്രമായ ഒഴുക്കിനെ പ്രതിരോധിക്കുകയും ബാക്ടീരിയകളെ തടയുകയും ചെയ്യുന്നു.